
****

**KLAIPĖDOS RAJONO SAVIVALDYBĖS ADMINISTRACIJA**

Biudžetinė įstaiga, Klaipėdos g. 2, LT-96130 Gargždai,

tel. (8 46) 45 25 45, faks. (8 46) 47 20 05, el. p. [savivaldybe@klaipedos-r.lt](mailto:savivaldybe@klaipedos-r.lt), [www.klaipedos-r.lt](http://www.klaipedos-r.lt).

Duomenys kaupiami ir saugomi Juridinių asmenų registre, kodas 188773688

|  |  |
| --- | --- |
| Tiekėjams | 2018-09- Nr. |

**DĖL PIRKIMO NR. 393610**

Klaipėdos rajono savivaldybės administracija atlieka supaprastintą pirkimą „Jakų kaimo lietaus vandens surinkimo sistemos įrengimas Jubiliejaus, Pavasario ir Austėjos gatvėse (I etapas)“ atviro konkurso būdu (toliau – Pirkimas).

Tiekėjo klausimas: ,,atsižvelgiant į Jūsų 2018-09-12 pateiktą raštą, atsakyme dėl T2 kriterijaus nurodote, kad tiekėjo deklaruojamas atlyginimas privalės būti mokamas sutarties vykdymo metu, prašome patikslinti, jei darbų atlikimo terminas būtų nustatytas 15 mėn., tai projekto vadovui reikėtų mokėti nurodytą algą visus 15 mėn., ar tik tiek laiko, kiek dirbs prie darbo projekto parengimo pvz. 1-2 mėn? Taip pat ir su kitais statybininkais, t.y. mašinistai, vamzdynų montuotojai, ar jiems algą reiks pradėti mokėti nuo sutarties pasirašymo iki įvykdymo, ar tik tuo laikotarpiu, kai dirbs objekte? Taip pat kaip vertinsite darbuotojus, kurie įmonėje dirba ne pilną darbo dieną, pvz. 1 valandą per dieną, tačiau dalyvaus sutarties įgyvendinime? Ar bus vertinama jų alga, kurią jie uždirbtų įmonėje dirbdami pilną darbo dieną?“.

Perkančiosios organizacijos atsakymas:

Tiekėjas yra profesionalus viešųjų pirkimų dalyvis. Tiekėjo keliami klausimai yra žinomi. Pastebime, kad dar nėra susiformavusi kasacinio teismo praktika tiekėjo šiame ir ankstesniuose raštuose keltais klausimais.

Perkančioji organizacija neturi teisės oficialiai aiškinti įstatymų.

Atsižvelgiant į perkančiosios organizacijos sukauptą informaciją, apibendriname savo atsakymą ir anksčiau pateiktus paaiškinimus:

1) Atsižvelgiant į tai, kad įsigydamos darbus, kai ekonomiškai naudingiausias pasiūlymas išrenkamas pagal kainos ir kokybės santykį, taikyti VPĮ 55 str. 1 d. a p. nuostatas perkančiosios organizacijos *privalo*;

2) vertinant siūlomą atlyginimą būsimą pirkimo sutartį vykdysiantiems darbuotojams visais atvejais turi būti vertinamas *būsimas* sutarties vykdymo laikotarpis – t. y. negali būti vertinamas anksčiau mokėtas atlyginimas;

3) dėl mokėtino darbo užmokesčio skaičiavimo: jei, pavyzdžiui, statybos statinio vadovas šiame objekte dirba tik 0,25 savo darbo laiko, o kitą 0,75 darbo laiką dirba kituose objektuose, tai, vadovaujantis VPĮ nuostatomis, turi būti vertinamas *visas* darbuotojo atlyginimas, neatsižvelgiant į tai, kiek jis dirba objekte;

4) VPĮ 55 str. 1 d. a p. nustatyta, kad ,,Darbų pirkimuose privaloma įtraukti šį kriterijų įvertinant, kiek tiekėjo siūlomas atlyginimas pirkimo *sutartį vykdysiantiems* darbuotojams viršija jo arba ūkio subjekto, kurio pajėgumais remiamasi, kilmės šalyje nustatytą minimalų darbo užmokestį“. Atlyginimas skaičiuotinas pirkimo sutartį vykdysiantiems darbuotojams. Jei pasitelktas

darbuotojas *sutarties nebevykdo* (pavyzdžiui, atliko darbą ir toliau jo kompetencijos nebereikia), tai laikytina, kad darbuotojas *sutarties nebevykdo*.

Administracijos direktoriaus pavaduotoja, Ligita Liutikienė

pavaduojanti direktorių

PATEIKIAMA CVP IS PRIEMONĖMIS, ORIGINALAS NEBUS SIUNČIAMAS

E. Gedrimas, tel. (8 46) 45 23 32